CELEX: 32021D1854
Language: da
Date: 2021-10-18 00:00:00
Title: Rådets afgørelse (EU) 2021/1854 af 18. oktober 2021 om den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Det Hashemitiske Kongerige Jordan på den anden side, for så vidt angår forlængelse af gyldigheden af prioriteterne for partnerskabet mellem EU og Jordan, indtil associeringsrådet har vedtaget nye prioriteter for partnerskabet

22.10.2021   
               
               
                  DA
               
               
                  Den Europæiske Unions Tidende
               
               
                  L 374/56
               
            
         RÅDETS AFGØRELSE (EU) 2021/1854
         af 18. oktober 2021
         om den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Det Hashemitiske Kongerige Jordan på den anden side, for så vidt angår forlængelse af gyldigheden af prioriteterne for partnerskabet mellem EU og Jordan, indtil associeringsrådet har vedtaget nye prioriteter for partnerskabet
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Det Hashemitiske Kongerige Jordan på den anden side (1) (»aftalen«) blev undertegnet den 24. november 1997 og trådte i kraft den 1. maj 2002.
                  
               
                     (2)
                  
                  
                     Associeringsrådet vedtog prioriteterne for partnerskabet mellem EU og Jordan ved dets afgørelse nr. 1/2016 (2) og forlængede dem ved dets afgørelse nr. 1/2018 (3) indtil udgangen af 2020.
                  
               
                     (3)
                  
                  
                     EU og Jordan er via brevveksling nået til enighed om, at gyldigheden af prioriteterne for partnerskabet mellem EU og Jordan bør forlænges som et retningsgivende dokument med henblik på konsolidering af partnerskabet indtil vedtagelsen af nye ajourførte prioriteter for partnerskabet.
                  
               
                     (4)
                  
                  
                     I henhold til aftalens artikel 91 har associeringsrådet beføjelse til at træffe afgørelser med henblik på virkeliggørelsen af de i aftalen fastsatte mål.
                  
               
                     (5)
                  
                  
                     Associeringsrådet skal vedtage en afgørelse ved skriftlig procedure for at forlænge gyldigheden af prioriteterne for partnerskabet, indtil associeringsrådet har vedtaget nye ajourførte prioriteter for partnerskabet.
                  
               
                     (6)
                  
                  
                     Det er hensigtsmæssigt at fastlægge den holdning, der skal indtages på Unionens vegne i associeringsrådet, da associeringsrådets afgørelse får retsvirkninger.
                  
               
                     (7)
                  
                  
                     Den holdning, som Unionen skal indtage i associeringsrådet, bør derfor baseres på udkastet til associeringsrådets afgørelse —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i det associeringsråd, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Det Hashemitiske Kongerige Jordan på den anden side, for så vidt angår forlængelse af gyldigheden af prioriteterne for partnerskabet mellem EU og Jordan, indtil associeringsrådet har vedtaget nye ajourførte prioriteter for partnerskabet, baseres på udkastet til associeringsrådets afgørelse (4).
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 18. oktober 2021.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  EFT L 129 af 15.5.2002, s. 3.
         
            (2)  Associeringsrådet EU-Jordans afgørelse nr. 1/2016 af 19. december 2016 om fastlæggelse af prioriteterne for partnerskabet mellem EU og Jordan (EUT L 355 af 24.12.2016, s. 31).
         
            (3)  Associeringsrådet EU-Jordans afgørelse nr. 1/2018 af 12. december 2018 om fastlæggelse af en toårig forlængelse af prioriteterne for partnerskabet mellem EU og Jordan (EUT L 8 af 10.1.2019, s. 34).
         
            (4)  Jf. dokument ST 12261/21 på http://register.consilium.europa.eu.